cyanic-selkie/wikianc huggingface dataset:
Maya Karin
Aktivisme
Dari 10 sehingga 24 Mei 2019, Maya mengedarkan 2,500 beg mesra alam ‘Aku Tak Nak Plastik’ yang mengandungi bekas makanan kepada pengunjung bazar Ramadan Kampung Baru sempena Kempen Ramadan Hijau sebelum berbuka puasa di Halaman Warisan. Kempen tersebut dianjurkan oleh EcoKnights dengan kerjasama Program Komuniti ROL bagi meningkatkan kesedaran orang ramai mengenai pengurangan penggunaan plastik dalam kehidupan seharian. Pada masa yang sama, Maya turut menyeru peniaga makanan supaya menghentikan penjualan lemang periuk kera kerana spesies tumbuhan yang berbentuk seperti karung digunakan untuk hidangan itu semakin pupus kerana permintaan tinggi semasa musim perayaan Hari Raya Aidilfitri.
Beliau merupakan antara individu yang meluahkan ketidakpuasan berhubung bekalan air di beberapa kawasan terpaksa dihentikan ekoran pencemaran yang berlaku di Rawang, Selangor sehingga menjejaskan kehidupan lebih sejuta penduduk di Lembah Klang. Dalam temubual eksklusif bersama Kosmo! pada September 2020, Maya berkata: "Jujur saya sangat kecewa dengan isu bekalan air putus dan kejadian banjir yang berlaku di Lembah Klang baru-baru ini. Kekecewaan saya itu bukan sahaja kerana bekalan air dihentikan tetapi lebih kepada perasaan marah terhadap pihak yang telah mencemarkan air sungai".
Kehidupan peribadi
Maya berkahwin dengan guru dan pendidik warga United Kingdom iaitu Steven David Shorthose atau nama Islamnya, Muhammad Ali pada 14 Ogos 2008 di Bellagio, Itali  dan kemudiannya mengadakan majlis resepsi di Institut Penyelidikan Perhutanan Malaysia (FRIM) di Kepong pada 26 Ogos. Namun kenyataan suratan telah mengatasi segala-gala iaitu beliau dan pasangannya sepertimana telah diketahui telah bercerai pada Jun 2010.
Namun sesuatu telah terjadi pada Ogos 2017 bahawa Maya pernah mendedahkan bahawa dirinya pernah menjadi mangsa buli siber di laman sosial Facebook dan juga di Instagram di mana ia telah diganggu oleh beberapa individu tidak dikenalinya dan juga sepertimana diketahui pekara itu telah berterusan selama tiga bulan.
Pada Disember 2022, Maya mendedahkan telah mengalami serangan panik sewaktu menjadi penyampai anugerah di Festival Filem Malaysia ke-32 yang disiarkan secara langsung di TV2. Hal ini menyebabkan beliau hampir pitam dan menggigil ketika membacakan anugerah bagi Kategori Pelakon Lelaki Terbaik pada ketika itu. Maya bagaimanapun berkata, pelakon dan rakan artis, Faizal Hussein yang turut menjadi pasangan penyampai anugerah menyelamatkannya daripada terjatuh di pentas. Beliau dinyatakan berkata kepada Astro Awani: "Keadaan saya semakin baik. Namun, saya masih trauma. Sudah tentu saya berharap ia tidak pernah berlaku,".
Agarak, Lori
Agarak merupakan sebuah kawasan perbandaran yang terletak di wilayah Lorri, Armenia.
Lapangan Terbang Exploits Valley (Botwood)
Lapangan Terbang Exploits Valley (Botwood) adalah sebuah lapangan terbang yang terletak di bandar Exploits Valley, Kanada.
Lapangan Terbang Exploits Valley (Botwood) terletak pada kedudukan latitude N49* 03.3667', longtitude W55* 26.8833' pada ketinggian 111.25 meter dari aras laut..
Bola pantai
thumb|Bola pantai Bola pantai ialah bola yang boleh kembang untuk permainan air dan pantai. Saiznya agakbesar dan ringan.
Halbemond
Halbemond merupakan sebuah bandar terletak di munisipaliti Aurich, Niedersachsen, Jerman.
Slatinky
Slatinky merupakan sebuah kampung dan kawasan perbandaran yang terletak di daerah Prostějov, wilayah Olomouc, Republik Czech.
Lichtenberg, Bas-Rhin
Lichtenberg  ialah komun di jabatan Bas-Rhin di Alsace di timur laut Perancis.
Amrakits
Amrakits merupakan sebuah kawasan perbandaran yang terletak di wilayah Lorri, Armenia.
Rotan sega badak
Rotan sega badak (nama saintifik "Calamus speciosissimus Furtado") merupakan sejenis pokok dalam kategori pokok Rotan. Ia juga dikenali dengan nama rotan semut.
Rotan ialah nama untuk sebilangan pokok palma panjat Asia tropika daripada famili Arecaceae dan terdiri daripada genus-genus Calamus, Daemonorops, dan Korthalsia.
Pada pertengahan 1980-an kerajaan Malaysia telah menggalakkan penubuhan ladang hutan dan dengan itu ladang rotan telah dibuka di Semenanjung Malaysia, Sabah dan Sarawak oleh pelbagai Jabatan Perhutanan Negeri. Sehingga hari ini, perladangan rotan ini membantu ia daripada pupus dan menggalakkan industri perabut rotan di Malaysia.
Berbeza dengan kebanyakan pokok palma, daun-daun pokok rotan tidak tumbuh berumpun menjadi silara; daun-daunnya mempunyai cangkuk yang panjang supaya memudahkan pokok-pokok rotan untuk memanjat ke silara pokok yang lain yang mempunyai panjang yang luar biasa (sering beberapa ratus kaki).
Lapangan Terbang Fogo
Lapangan Terbang Fogo adalah sebuah lapangan terbang yang terletak di bandar Fogo, Kanada.
Gelaran kepujian Latin
Gelaran kepujian Latin ialah sistem frasa Latin yang digunakan di beberapa kolej dan universiti untuk menunjukkan tahap kecemerlangan yang telah diperolehi ijazah akademik. Sistem ini digunakan terutamanya di Amerika Syarikat. Ia juga digunakan di beberapa negara Asia Tenggara dengan sejarah kolonial Eropah, seperti Indonesia, Malaysia dan Filipina, walaupun kadangkala terjemahan frasa ini digunakan dan bukannya asal Latin. Perbezaan kepujian tidak boleh dikelirukan dengan ijazah kepujian yang ditawarkan di sesetengah negara, atau dengan ijazah kehormat.
Thézey-Saint-Martin
ialah komun di jabatan Meurthe-et-Moselle di timur-laut Perancis.
Antizarah
Antizarah kepada sesuatu zarah itu ialah sesuatu entiti dengan jisim yang sama, tetapi sifat-sifat, yakni nombor-nombor kuantum (seperti cas elektrik, cas warna, keanehan, dan sebagainya), adalah bertentangan.
Contoh: antizarah bagi elektron ialah antielektron atau disebut juga positron, yang mempunyai jisim sama seperti elektron, tetapi cas elektriknya +1.
Bovadzor
Bovadzor merupakan sebuah kawasan perbandaran yang terletak di wilayah Lorri, Armenia.
Masjid Telok Manok
Masjid Telok Manok (มัสยิดตะโละมาเนาะ), juga dipanggil Masjid 300 Tahun (มัสยิด 300 ปี, ) dan Masjid Wadi al-Hussein (มัสยิดวาดี อัล ฮูเซ็น, ) merupakan antara masjid-masjid tertua di Thailand. Terletak di Narathiwat di selatan Thailand, masjid ini digunakan hari ini oleh masyarakat Islam yang besar di kawasan itu. Masjid ini dibina pada 1634, dan merupakan masjid kayu tertua di Thailand.
Sejarah
Masjid ini wujud sejak zaman Kerajaan Pattani, ketika ia diperintah oleh seorang sultan. Penduduk kampung di kawasan itu yang beragama Islam dan Buddha membina masjid itu pada 1634, dan bekerjasama dalam pembinaan masjid. Legenda menyatakan bahawa semasa peperangan antara Kerajaan Siam dan Pattani, seorang wanita muda dari sebuah kampung Pattani sedang melarikan diri dari peperangan. Wanita itu dikatakan menyimpan Al-Quran kampung dan melarikan diri dengan membawanya di tangannya. Setelah melarikan diri, dia jatuh ke lembah kecil. Diselamatkan oleh penduduk kampung kawasan itu, dia menyebabkan mereka terkejut dengan al-Quran dengan ketat di tangannya. Penduduk kampung itu kemudian memutuskan untuk membina masjid selepas perang tamat. Legenda lain menyatakan bahawa masjid itu dibina oleh Wan Husein Az-Sanawi, seorang guru yang berhijrah ke Kerajaan Pattani, pada 1624. Al-Quran tulisan tangan itu dan pelan pembinaan masjid itu disimpan di dalam masjid itu sendiri.
Pengubahsuaian
Bagi mempersiapkan komuniti ASEAN, masjid ini menerima dana 200 juta baht daripada kerajaan untuk mengubah suai masjid pada awal 2014. Pelan itu dilaksanakan oleh Pusat Pentadbiran Wilayah Sempadan Selatan. Pengubahsuaian termasuk pengubahsuaian masjid, menambah baik landskap sekeliling, dan menambah fungsi masjid (pusat komuniti). Pengubahsuaian itu diharapkan dapat menarik lebih ramai pelancong.
Seni bina
Masjid ini menggabungkan beberapa gaya seni bina daripada orang Cina, Thai, dan Melayu. Masjid itu dibina dengan kayu daripada pokok burung kolibri dan pokok kayu besi. Oleh kerana paku masih tiada pada masa itu, baji digunakan sebagai alat ganti untuk menahan kayu pada tempatnya. Bumbung asal diperbuat daripada daun pokok palma dan kemudiannya ditukar kepada jubin terakota. Masjid ini terdiri daripada dua bangunan. Bangunan yang lebih kecil adalah tempat terletaknya mihrab dan mempunyai tiga lapisan bumbung. Di sini juga terletaknya menara gaya Cina. Bangunan yang lebih besar mempunyai lebih banyak pengaruh seni bina Thai dengan gabel gaya Thai. Dinding kedua-dua bangunan mempunyai ukiran reka bentuk dan corak Thai, Cina dan Melayu.
Barabai, Hulu Sungai Tengah
Barabai merupakan sebuah kecamatan sekaligus ibukota Kabupaten Hulu Sungai Tengah, Kalimantan Selatan, Indonesia.
Hutan pantai
Hutan pantai terdapat di kawasan pinggir laut yang rendah, bersaliran baik, berpasir dan terdedah kepada tiupan angin dari laut. Antara tumbuh-tumbahan yang terdapat di hutan pantai ialah pokok Ru. Hutan pantai tedapat di Pantai Timur semenanjung Malaysia iaitu kebanyakan Pahang(Sekitar Kuantan), seluruh garis pantai Negeri Terengganu dengan jarak 255 km dan Kelantan.
Kawasan pesisiran pantai merupakan entiti yang kompleks di mana pelbagai interaksi haiwan, tumbuhan, manusia dan kuasa alam yang dinamik berlaku. Terdapat pelbagai jenis hutan yang berada di kawasan ini seperti hutan paya laut atau hutan bakau, hutan paya gambut, hutan tepian sungai, dan hutan pantai. Kawasan hutan di pesisiran pantai memainkan peranan yang amat penting kepada kesejahteraan penduduk pesisir yang tinggal berhampiran dengan pantai dari segi sosial, ekonomi, dan keselamatan.
Hutan paya laut merupakan habitat kepada pelbagai spesies tumbuhan yang mempunyai ciri-ciri morfologi dan fisiologi yang istimewa lagi unik yang berfungsi untuk penyesuaian kepada persekitaran yang sentiasa mengalami air pasang surut, kemasinan air yang tinggi, keadaan tanah berlumpur, terdedah pada pukulan ombak serta tiupan angin yang kencang sepanjang masa. Antara spesies yang tumbuh di kawasan ini adalah seperti Bakau minyak (Rhizophora apiculata), pokok Bakau Kurap (Rhizophora mucronata) dan banyak lagi, pokok kelapa, pokok renek, pokok Mengkuang Laut, tumbuhan menjalar seperti pokok tapak kuda dan semak samun. Tumbuh-tumbuhan ini dapat hidup walaupun sekali-sekala ditengelami air laut.
Pulau São Miguel
Pulau São Miguel merupakan sebuah pulau yang terletak di dalam negara Portugal.
Lapangan Terbang Antarabangsa Gander
Lapangan Terbang Antarabangsa Gander adalah sebuah lapangan terbang yang terletak di bandar Gander, Kanada.
Lapangan Terbang Antarabangsa Gander terletak pada kedudukan latitude N48* 56.2167', longtitude W54* 34.0833' pada ketinggian 151.18 meter dari aras laut..
Lütetsburg
Lütetsburg merupakan sebuah bandar terletak di munisipaliti Aurich, Niedersachsen, Jerman.
Kampung Sungai Mati, Pendang
Kampung Sungai Mati merupakan sebuah kampung yang terletak di Pendang, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Sungai Mati, Pendang, Kedah adalah 06700.
Kunějovice
Kunějovice merupakan sebuah kampung dan kawasan perbandaran yang terletak di daerah Plzeň-Utara, wilayah Plzeň, Republik Czech.
Dasar Ekonomi Baru
Latar belakang
Pertama sekali, perlaksanaan dasar pecah dan perintah Inggeris telah mengeruhkan perpaduan masyarakat di Tanah Melayu. Pengelasan kaum merujuk pekerjaan dan sistem pelajaran yang berbeza mengelakkan interaksi antara penduduk di Tanah Melayu yang terdiri daripada 3 rumpun utama iaitu bangsa Melayu, Cina dan India. Melalui dasar ini orang Melayu kebanyakannya menetap di kawasan luar bandar (kampung) dan bekerja sebagai nelayan dan petani, orang Cina menetap di kawasan bandar dan kawasan perlombongan serta bekerja sebagai peniaga dan pelombong bijih timah, manakala orang India kebanyakannya tinggal di kawasan ladang-ladang dan bekerja sebagai buruh, secara tidak langsung telah mewujudkan perasaan curiga mencurigai antara satu sama lain yang merupakan bom jangka yang menjadi teras peristiwa 13 Mei 1969.
Selain itu, semenjak pendudukan Jepun pada perang Dunia Kedua, pihak Jepun mengamalkan dasar yang anti-Cina dan pro-Melayu telah membangkitkan kemarahan dan prasangka orang Cina terhadap orang Melayu. Apabila Jepun menyerah kalah dan sebelum ketibaan Inggeris, anggota Bintang Tiga (Parti Komunis Malaya) telah mengambil kesempatan untuk membalas dendam. Turut memburukkan keadaan adalah kerana kebanyakan yang menganggotai Parti Komunis Malaya merupakan Cina, manakala Orang Melayu kebanyakan menganggotai pasukan keselamatan ketika zaman darurat pada 1948–1960.
Gargas, Haute-Garonne
Gargas ialah komun di jabatan Haute-Garonne di Perancis.
Dasar Ekonomi Baru
Latar belakang
Kacau bilau dan pertumpahan darah yang berlaku pada 13 Mei 1969 itu telah memaksa kerajaan untuk mengisytiharkan perintah darurat. DYMM Seri Paduka Baginda Yang di-Pertuan Agong ketika itu dan atas nasihat Perdana Menteri dengan serta-merta telah mengisytiharkan darurat di seluruh negara. berkuat kuasa 16 Mei 1969. Pengisytiharan ini telah menyebabkan sistem kerajaan berparlimen digantung. Atas perakuan Perdana Menteri, Yang di-Pertuan Agong telah melantik Tun Razak bin Dato Hussein, Timbalan Perdana Menteri pada waktu itu sebagai pengarah Majlis Gerakan Negara (MAGERAN) yang bertanggungjawab menjalankan kuasa pemerintahan bagi Persekutuan berdasarkan kuasa yang diwakilkan oleh Yang di-Pertuan Agong.
Limersheim
Limersheim ialah komun di jabatan Bas-Rhin di Alsace di timur laut Perancis.
Dasar Ekonomi Baru
Latar belakang
Majlis Perpaduan Negara telah ditubuhkan bagi memastikan keberkesanan MAGERAN, Majlis Perpaduan Negara yang bertanggungjawab untuk membincang dan meneliti isu-isu perpaduan negara serta mencari jalan menyelesaikan masalah masyarakat berbilang kaum. Majlis ini mendapati satu masalah yang paling ketara yang dikenal pasti ialah struktur masyarakat majmuk di Malaysia. Adalah didapati masyarakat Malaysia masih terbahagi atas dasar keturunan, agama dan pekerjaan. Perpaduan yang hendak dicapai bukan sahaja melibatkan penyatuan kaum sahaja tetapi adalah didapati penyatuan ekonomi dan sosial juga perlu dilakukan. Sehubungan dengan itu Majlis Perundingan Negara telah bersetuju membentuk satu ideologi negara yang kemudiannya dikenali sebagai Rukun Negara yang mempunyai lima prinsip utama iaitu:
Dasar Ekonomi Baru juga dibentuk menerusi Majlis Perundingan Negara sebagai jentera penggerak untuk membasmi kemiskinan dan menyusun semula masyarakat. Majlis Perundingan Negara juga telah mencadangkan kepada kerajaan untuk mewujudkan Jabatan Perpaduan Negara untuk melaksanakan aktiviti berbentuk muhibbah Majlis Muhibah dan Pejabat Muhibah di peringkat pusat, negeri, daerah dan kawasan telah ditubuhkan di bawah peruntukan Peraturan-Peraturan Perlu (Majlis-Majlis Muhibah) 1969 yang telah diwartakan pada 18 Julai 1969.
Dasar Pecah dan Perintah
Jurang perbezaan ekonomi dan sosial kalangan kaum di Malaysia sering dikatakan akibat dasar pecah dan perintah (divide and rule) oleh penjajah Inggeris. Terdapat dua keadaan yang memungkinkan keadaan ini:
1. Inggeris sengaja memisahkan kaum-kaum bagi mengelakkan dan menyekat sebarang usaha penyatuan yang membawa risiko penentangan terhadap penjajahan.
2. Inggeris perlu mengekalkan penduduk peribumi di kampung-kampung serta mengekalkan aktiviti pertanian orang Melayu bagi memastikan bekalan makanan penduduk Tanah Melayu tidak terjejas. Tindakan membawa masuk pekerja asing adalah bagi mengelakkan penduduk pribumi meninggalkan aktiviti pertanian.
1. Mewujudkan peluang pekerjaan untuk semua golongan terutama yang menganggur.
2. Mengurangkan jurang perbezaan pendapatan antara semua kaum dan antara kawasan (bandar dan luar bandar).
3. Memperbaiki taraf dan kualiti hidup rakyat melalui pelajaran, latihan, kesihatan, kemudahan infrastruktur dan lain-lain.
1. Penduduk Melayu telah dibiarkan di kawasan pedalaman untuk mengerjakan sektor pertanian tradisional.
2. Kaum Cina ditempatkan di bandar dan lombong bagi menjalankan aktiviti perniagaan dan perlombongan.
3. Kaum India ditempatkan di estet untuk mengerjakan ladang-ladang British.
Oleh kerana petempatan dan kawasan tumpuan mereka dalah berbeza, maka tidak wujud interaksi antara tiga kaum utama ini. Melalui dasar ini British telah melairkan perasaan prasangka dan memperkukuh keperibadian setiap kumpulan etnik yang terus menjarakkan jurang perpaduan antara kaum.
Dasar Ekonomi Baru
Dasar Ekonomi Baru merupakan satu bentuk perancangan yang dilancarkan oleh kerajaan dalam tahun 1970 melalui Rancangan Malaysia Kedua. Matlamat utamanya ialah perpaduan negara selain itu juga bertujuan untuk menyusun semula ketidakseimbangan sosio-ekonomi yang wujud di negara ini. Menyedari hakikat bahawa pengagihan ekonomi yang seimbang penting demi mewujudkan sebuah negara yang bersatu padu, serta mengambil kira kemiskinan serta ketidakupayaan sesetengah kaum untuk bersaing dengan kaum yang lain maka DEB telah dirancang untuk memperbaiki keadaan ini.
Ketegangan antara golongan yang berharta dan yang tidak berharta adalah berpunca daripada isu kemiskinan. Didapati bahawa orang Melayu lebih banyak menghadapi kemiskinan berbanding kaum-kaum yang lain. Didapati juga orang Melayu masih jauh ketinggalan dan kurang mampu bersaing dengan kaum-kaum lain walaupun Malaysia mengalami pertumbuhan ekonomi yang baik. DEB dirancang sebagai satu program jangka panjang yang akan berjalan selama 20 tahun, bermula dari tahun 1970 hingga tahun 1990. Rancangan-rancangan pembangunan di bawah Dasar Ekonomi Baru dijalankan menerusi strategi serampang dua mata:-
Bagi memastikan matlamat untuk menghapuskan kemiskinan tercapai, strategi ditumpukan untuk menghapuskan kemiskinan di kawasan luar bandar dan kawasan bandar. Berdasarkan banci penduduk 1970, didapati bahawa kira-kira 49.3% daripada semua keluarga miskin di Malaysia berpendapatan di bawah garis kemiskinan (pendapatan garis kemiskinan tahun 1970 ialah RM200) dan kira-kira 86% daripada jumlah itu berada di kawasan luar bandar. Bagi mencapai matlamat, kerajaan telah melaksanakan pelbagai perkhidmatan dan kemudahan awam melalui kemudahan pendidikan, kesihatan, bekalan air dan elektrik. Di samping itu, keutamaan juga diberikan kepada golongan miskin untuk mendapatkan bantuan seperti program bantuan subsidi baja, biasiswa pelajaran dan buku teks, makanan tambahan kepada kanak-kanak serta program rumah murah. Menjelang tarikh akhir pelaksanaan DEB, matlamat untuk membasmi kemiskinan telah tercapai. Laporan Rancangan Malaysia Keenam telah menunjukkan bahawa kadar kemiskinan negara pada tahun 1990 ialah 17.1% berbanding 49.3% pada tahun 1970.
Bagi memastikan matlamat yang kedua dalam DEB turut tercapai, kerajaan telah cuba memperbaiki keadaan ekonomi dan pada masa yang sama, menghapuskan pengenalan kaum mengikut fungsi-fungsi ekonomi. Berasaskan pada ketidakseimbangan antara kaum, kerajaan telah melancarkan beberapa program seperti perindustrian dan perdagangan, pertanian, perlombongan, pembinaan, pengangkutan dan pertanian. Bagi menjayakan matlamat yang kedua dalam DEB ini juga, beberapa strategi telah dirancang, antaranya:
Setelah tempoh Dasar Ekonomi Baru tamat, kerajaan telah menubuhkan Dasar Pembangunan Nasional yang merupakan usaha atau kesinambungan kepada perlaksanaan Dasar Ekonomi Baru.
Lapangan Terbang Goose Bay
Lapangan Terbang Goose Bay adalah sebuah lapangan terbang yang terletak di bandar Goose Bay, Kanada.
Lapangan Terbang Goose Bay terletak pada kedudukan latitude N53* 19.1500', longtitude W60* 25.5500' pada ketinggian 48.77 meter dari aras laut..
Batang Alai Selatan, Hulu Sungai Tengah
Batang Alai Selatan merupakan sebuah kecamatan di Kabupaten Hulu Sungai Tengah, Kalimantan Selatan, Indonesia.
San Min Chu-i
"Lagu Kebangsaan Republik China" adalah lagu kebangsaan Republik China, yang turut dikenali sebagai San Min Chu-i / Sān Mín Zhǔyì (三民主義) yang beererti "Tiga Prinsip Rakyat". "Tiga Prinsip Rakyat" merujuk kepada idea-idea diilham Sun Yat-sen (1866-1925) yang merupakan asas ideologi politik beliau memerintah China dengan memperjuangkan prinsip-prinsip nasionalisme, demokrasi dan sosialisme.
Prinsip-prinsip tersebut telah dirumuskan sebagai slogan untuk kumpulan revolusi pelajar yang diketuai oleh Sun, salah satu kumpulan yang bertanggungjawab menamatkan kuasa Dinasti Manchu di China.
Bentuk
Bentuk secara amnya merujuk kepada rupa dan konfigurasi sesuatu objek, berbeza dengan jirim, kandungan, atau bahannya; oleh itu, sesuatu ucapan boleh mengandungi alasan (bahannya) yang amat baik, manakala gaya, tatabahasa, susunan (bentuknya) mungkin buruk. "Bentuk merangkumi struktur karya; kandungan merangkumi bahan, maksud, idea, atau kesan pengungkapannya." (Middleton 1999, m.s. 141)
Klasifikasi bentuk ringkas
Bentuk biasa lain ialah titik, garisan, satah dan bahagian kon seperti elips, bulatan dan parabola.
Antara bentuk 3 dimensi yang paling biasa ialah polyhedra, iaitu bentuk dengan muka rata; ellipsoid, iaitu objek berbentuk telur atau sfera; silinder; dan kon.
Jika objek jatuh ke dalam salah satu kategori ini dengan tepat atau lebih kurang, kita boleh menggunakannya untuk menerangkan bentuk objek. Oleh itu, kami mengatakan bahawa bentuk penutup lurang adalah cakera, kerana ia adalah lebih kurang objek geometri yang sama dengan cakera geometri sebenar.
Definisi Bentuk Kaku
Dalam geometri, dua satah dikatakan mempunyai bentuk yang sama jika satu satah boleh diubah menjadi yang lain melalui satu atau lebih transformasi tegar (terjemahan, putaran, skala). Dalam erti kata lain, bentuk set titik geometri ialah semua maklumat geometri yang tidak boleh diubah melalui transformasi tegar, iaitu maklumat yang tidak berubah apabila kedudukannya diubah, dan/atau diputar, dan/atau saiznya diubah. Bentuk objek tiga dimensi dikatakan sama jika dan hanya jika bahagian alam semesta yang diduduki oleh objek itu memenuhi definisi di atas. Jadi, bentuk tidak bergantung pada saiz, juga tidak bergantung pada kedudukan dan arah muka. Walau bagaimanapun, bentuk yang dipantulkan (seperti objek dan imejnya dalam cermin) boleh dikatakan berbeza. Bentuknya juga boleh dikatakan berbeza (perubahan) jika ia diubah oleh skala tidak seragam (transformasi dilation). Contohnya, bola berskala (dilukis, dilanjutkan) pada paksi X (atau hanya paksi Y atau Z) akan berubah bentuk kepada elips (seperti bola ragbi). Dengan kata lain, mengekalkan paksi simetri sesuatu objek (jika ada) adalah sangat penting untuk mengekalkan bentuk objek. Walau bagaimanapun, bentuknya hanya ditentukan oleh sempadan luar, jadi, sebagai contoh, dua bongkah ais yang sama saiz tetapi satu daripadanya mempunyai rongga udara (ada ruang kosong di dalam kiub ais) di dalamnya, masih dikatakan bahawa kedua-dua bongkah ais mempunyai bentuk yang sama. Objek jika ia boleh diubah menjadi objek lain melalui penjelmaan tegar dan pantulan dikatakan kongruen atau setanding. Jadi objek mesti berkadar dengan cerminnya tetapi pasti tidak berkadar dengan cermin diluaskannya. Objek yang mempunyai bentuk yang sama dengan pantulan objek lain dikatakan serupa. Jadi objek yang boleh dibandingkan mestilah serupa, tetapi objek yang serupa tidak semestinya boleh dibandingkan (cth dua objek yang serupa tetapi tidak boleh dibandingkan kerana satu objek lebih besar daripada yang lain).
Definisi Bentuk Lunak
Bentuk lembut ditakrifkan dengan mengambil kira hakikat bahawa kita sering bertemu dengan objek yang bentuknya mudah berubah (cth badan manusia dengan bentuknya sendiri, pokok yang membongkok apabila angin bertiup, atau tangan yang jarinya mudah bergerak). Dengan melakukan ubah bentuk isometrik, contohnya: membengkok, maka bentuk intrinsik objek dalam Geometri Beza tidak berubah walaupun secara ekstrinsik terdapat bahagian yang mengubah kedudukannya. Takrifan ini menggunakan fakta bahawa, geodetik-(garisan lengkung yang diukur sepanjang keratan rentas luar objek) kekal sama walaupun selepas ubah bentuk. Ini bermakna, sebagai contoh, jarak dari hujung jari telunjuk ke hujung ibu jari seseorang yang diukur melalui kulit tangan akan tetap sama walaupun jari bertukar kedudukan.
Definisi informal
Bentuk juga boleh ditakrifkan secara longgar sebagai "penampilan sesuatu, terutamanya garis besarnya". Definisi ini agak sesuai dengan definisi di atas, iaitu bentuk tidak bergantung pada kedudukan, saiz, atau arahnya. Walau bagaimanapun, definisi ini tidak mengutamakan formula matematik untuk pembentukannya. Sebagai contoh, adalah perkara biasa bagi seseorang untuk merujuk kepada sesuatu sebagai bentuk bintang walaupun bilangan mata sebenar dalam bentuk bintang tidak pernah ditakrifkan.
Skeptisme filosofis atas definisi
Menurut Plato, Socrates bertanya kepada Meno tentang definisi bentuk. Daripada dialog itu muncul lebih daripada satu definisi yang pasti, Socrates percaya bahawa tidak ada satu definisi yang tepat yang mampu menjelaskan apa-apa, segala-galanya, termasuk definisi bentuk..
Lagan Tengah
Lagan Tengah merupakan sebuah desa yang terletak dalam (daerah) kecamatan Geragai, Kabupaten Tanjung Jabung Timur, Provinsi Jambi, Indonesia.
Poskod
Poskod yang digunakan di Lagan Tengah adalah 36764. Terdapat 9 buah desa di dalam daerah kecamatan Geragai.
Gargar, Armenia
Gargar merupakan sebuah kawasan perbandaran yang terletak di wilayah Lorri, Armenia.
Peperangan anti-kapal selam
Peperangan anti-kapal selam adalah satu cabang peperangan laut yang menggunakan kapal-kapal laut, pesawat udara dan lain-lain set untuk mencari, menjejak dan seterusnya memusnahkan kapal selam musuh. Peperangan anti-kapal selam dicirikan oleh penggunaan teknologi terkini dan perlaksanaan pergerakan dan percaturan yang memerlukan banyak kesabaran dan ketekunan di pihak mereka yang memburu dan mereka yang diburu.
Perang Dunia I
Semasa Perang Dunia I, kapal selam muncul sebagai satu ancaman baru kepada tentera-tentera laut yang terlibat. Sebelumnya, penggunaan kapal selam terhad kepada operasi berdekatan pantai dan hanya di dalam keadaan cuaca baik. Kapal selam pula bersaiz kecil dan tidak mempunyai keupayaan belayar dan beroperasi untuk jangka masa yang lama.
Kapal Selam Sebagai Senjata Bahaya
Sungguhpun demikian, kapal selam biasanya menggunakan enjin diesel dan belayar di atas permukaan laut sambil mengecas baterinya. Kapal selam hanya menyelam apabila hendak menyerang sasaran musuh ataupun apabila mengesan kehadiran kapal-kapal perang musuh di kawasan berdekatan.
Kemunculan Teknologi dan Taktik Baru
Untuk menangani ancaman baru ini, kapal-kapal kecil yang dilengkapi dengan meriam digunakan. Oleh kerana peperangan anti-kapal selam satu bidang baru ketika itu, mereka yang melaksanakan peperangan anti-kapal selam bergantung kepada nasib untuk mencari dan memusnahkan kapal selam.
Pada awal tahun 1917, Tentera Laut Diraja British selesai membangunkan sistem gelung penunjuk (indicator loop). Sistem ini menggunakan kabel-kabel panjang yang dipasangkan di dasar laut dan boleh mengesan perubahan dalam medan magnet bumi apabila sesebuah kapal selam melalui kawasan berdekatan. Sistem ini digunakan bersekali dengan periuk api yang dikawal daripada darat, peletupannya dikawal oleh stesen darat apabila mengesan perubahan di galvanometer menandakan perubahan dalam medan magnet (ini menunjukkan kemungkinan ada kehadiran kapal selam di kawasan tersebut.) Pesawat laut dan belon kapal udara (airship) juga digunakan untuk kerja-kerja meronda kawasan laluan kapal selam dan kawasan laluan konvoi.
Pada 15 September 1916 Leftenan Zelezny dari pasukan udara Austria yang menggunakan pesawat laut jenis Lohner berjaya menenggelamkan kapal selam British B-10. Tidak berapa lama kemudian, Foucault, sebuah kapal selam Perancis ditenggelamkan oleh dua buah pesawat laut Lohner yang juga diketuai oleh Leftenan Zelezny.
Sonar dengan hidrofon yang diturunkan ke dalam laut di bawah paras permukaan muncul kegunaannya pada pengakhir Perang Dunia I tetapi pembangunannya ditinggalkan tidak ;lama selepas tamat perang.
Kemunculan Semula Kapal Selam Unterseeboot Jerman Sebagai Senjata Bahaya
Peperangan Anti-anti kapal selam menjadi komponen utama Pertempuran Atlantik. Negara Jerman mempunyai pasukan kapal selam yang paling besar di dunia ketika itu. Kriegsmarine yang dihadkan bilangan kepada 6 buah kapal perang besar kurang daripada 10,000 tonne, buah kapal kruiser dan 12 kapal pembinasa oleh Perjanjian Versailles mengatasi masalah kekangan ini dengan membina kapal selam (Unterseeboot) yang tidak dikawal pembinaannya.
Winston Churchill, Perdana Menteri Britain menulis “satu-satunya perkara yang menakutkan saya adalah ancaman kapal selam”. Di peringkat awal perang, kapal selam Jerman amat berkesan memusnahkan kapal-kapal negara-negara Berikat di Lautan Atlantik sehinggakan ke Kanada dan Teluk Mexico. Kapal selam Jerman juga beroperasi sehinggakan ke kawasan Artik dan sejauh Afrika Selatan dan Pulau Pinang.
Kekangan kelajuan dan jarak pelayaran di bawah permukaan laut menggunakan kuasa bateri memaksa kapal selam belayar di atas permukaan laut dan menggunakan enjin diesel untuk kebanyakan masa. Kapal selam hanya menyelam apabila hendak membuat serangan ataupun apabila hendak melarikan diri daripada serangan musuh.
Serangan kapal selam Jerman kebanyakannya dibuat pada waktu malam semasa kapal selam berada di atas permukaan laut. Ketika ini pihak Berikat masih belum mempunyai taktik berkesan memerangi kapal selam, dan ketika ini dikenali oleh krew kapal selam Jerman sebagai masa bergembira (Happy time).
Pertempuran Atlantik
Semasa Perang Dunia II, ancaman dari kapal selam muncul semula, khususnya dalam perkhidmatan Kriegsmarine, angkatan laut Jerman dan Tentera Laut Amerika Syarikat. Ancaman kapal selam amat bahaya bagi negara-negara kepulauan seperti Britain dan Jepun yang bergantung kepada pengimportan bahan makanan, minyak dan bahan perang mentah melalui jalan laut. Sungguhpun ancaman demikian, Britain dan Jepun pada awalnya tidak membuat persediaan mencukupi untuk menangani masalah ancaman kapal selam. Pembangunan untuk senjata anti-kapal selam juga tidak diberatkan (khususnya selepas tamat Perang Dunia I). (Ketidaksediaan ini bukan hanya terhad kepada Britain dan Jepun, malahan merupakan satu kelemahan yang meluas termasuk Amerika Syarikat dan Rusia.)
Britain hampir tewas apabila serangan oleh kapal-kapal selam Jerman ke atas konvoi yang membawa bahan bekalan ke Britain berjaya menenggelamkan banyak daripada kapal-kapal yang bahan mentah yang dihantar. Ketidaksediaan Britain memaksa mereka meminta dipindahkan penggunaan 50 buah kapal pembinasa yang sudah usang untuk kegunaan rondaan anti kapal selam (sebagai balasan, Amerika Syarikat diberikan hak penggunaan beberapa pangkalan untuk kegunaan Tentera Laut Amerika Syarikat.
Teknologi yang digunakan
Terdapat banyak jenis teknologi yang digunakan dalam perperangan anti kapal selam moden:
Sekolah Kebangsaan Ladang Giram
Sekolah Kebangsaan Ladang Giram atau nama ringkasnya SK Ladang Giram, merupakan sebuah Sekolah kebangsaan yang terletak di Peti Surat 49.
Líně
Líně merupakan sebuah kampung dan kawasan perbandaran yang terletak di daerah Plzeň-Utara, wilayah Plzeň, Republik Czech.
Mai Kuraki
Mai Kuraki (仓 木 麻衣 Kuraki Mai) (lahir 28 Oktober 1982 sebagai Mai Aono (青 野 真 衣 Aono Mai)) ialah penulis lirik dan penyanyi atau vokalis J-pop dan R&B Jepun. Beliau merupakan antara sepuluh penyanyi wanita yang popular di Jepun. Kuraki memulakan kerjaya pada tahun 1999 iaitu, "Love, Day After Tomorrow". Pada tahun 2000, beliau telah mengeluarkan album pertama beliau, Delicious Way, pada memulakan kerjaya telah mendapat di tempat pertama dan dijual lebih 2.2 juta salinan dalam minggu pertama. Kuraki adalah salah satu daripada beberapa artis wanita di Jepun mempunyai album studio pertama mereka empat hingga debut di atas album Oricon seni.
Pada tahun 2009, Kuraki menyaksikan kebangkitan populariti beliau. Album kelapan beliau, Touch Me!, Memulakan kerjaya di atas carta album Oricon, dan menjadi pertama album di dalam lima tahun. Kuraki memegang rekod kerana menjadi artis wanita hanya mempunyai semua single beliau berturut-turut disenaraikan dalam Top 10 sejak penampilan pertama beliau. Sehingga kini, Kuraki mempunyai tujuh album (lima single asal dan dua kompilasi) dan dua single di tempat pertama dalam carta Oricon.
Wilayah Hanover
Hanover merupakan sebuah daerah istimewa yang terletak di negeri Niedersachsen, Jerman.
Sekolah Kebangsaan Ladang Giram
Pada 2009, Sekolah Kebangsaan Ladang Giram memiliki 86 pelajar lelaki dan 85 pelajar perempuan, menjadikan jumlah keseluruhan murid seramai 171 orang. Ia mempunyai seramai 24 orang guru.2009
Rotan sega beruang
Rotan sega beruang (nama saintifik "Calamus palustris Griff.") merupakan sejenis pokok dalam kategori pokok Rotan. Ia juga dikenali dengan nama Rotan buku hitam, Rotan pasir, Rotan teling, Rotan manau langkawi.
Rotan ialah nama untuk sebilangan pokok palma panjat Asia tropika daripada famili Arecaceae dan terdiri daripada genus-genus Calamus, Daemonorops, dan Korthalsia.
Pada pertengahan 1980-an kerajaan Malaysia telah menggalakkan penubuhan ladang hutan dan dengan itu ladang rotan telah dibuka di Semenanjung Malaysia, Sabah dan Sarawak oleh pelbagai Jabatan Perhutanan Negeri. Sehingga hari ini, perladangan rotan ini membantu ia daripada pupus dan menggalakkan industri perabut rotan di Malaysia.
Batang Alai Timur, Hulu Sungai Tengah
thumb|kanan|200px|Kawasan Gunung Titi (bagian dari [[Pegunungan Meratus) di Batang Alai Timur.]] Batang Alai Timur merupakan sebuah kecamatan di Kabupaten Hulu Sungai Tengah, Kalimantan Selatan, Indonesia.
Tayong Dalawa
Tayong Dalawa (Hanya Kita Berdua; tajuk antarabangsa: The Two of Us) ialah sebuah siri drama waktu perdana yang disiarkan di ABS-CBN dan di seluruh dunia menerusi TFC dari 19 Januari hingga September 2009, menggantikan Dyosa. Siri ini dibintangi oleh Jake Cuenca, Gerald Anderson dan Kim Chiu. Tajuk drama ini diperoleh daripada salah satu lagu klasik Rey Valera, serupa dengan kebanyakan drama Filipina lain.
Pembikinan semula
Tayong Dalawa telah dibikin semula di Malaysia dengan tajuk Angkara Cinta, diterbitkan oleh Juita Viden sebanyak 115 episod, disiarkan di Astro Prima bermula 2 November 2020. Ia dibintangi oleh Wanna Ali, Hun Haqeem dan Meerqeen.
Sowmaeh-ye Kabudin
Sowmaeh-ye Kabudin merupakan sebuah kawasan yang terletak di Iran.
Sarjana Pentadbiran Perniagaan
Sarjana Pentadbiran Perniagaan (MBA; juga Sarjana dalam Pentadbiran Perniagaan) ialah ijazah siswazah yang memberi tumpuan kepada pentadbiran perniagaan dan pengurusan pelaburan. Kursus teras dalam program MBA merangkumi pelbagai bidang pentadbiran perniagaan seperti perakaunan, statistik gunaan, sumber manusia, komunikasi perniagaan, etika perniagaan, undang-undang perniagaan, pengurusan strategik, strategi perniagaan, kewangan, ekonomi pengurusan, pengurusan, keusahawanan, pemasaran, bekalan pengurusan rantaian, dan pengurusan operasi dengan cara yang paling relevan dengan analisis dan strategi pengurusan. Ia berasal dari Amerika Syarikat pada awal abad ke-20 apabila negara itu menjadi industri dan syarikat mencari pengurusan saintifik.
Kebanyakan program juga termasuk kursus elektif dan penumpuan untuk pengajian lanjut dalam bidang tertentu, contohnya, perakaunan, kewangan, pemasaran dan sumber manusia. Program MBA di Amerika Syarikat biasanya memerlukan melengkapkan kira-kira empat puluh hingga enam puluh kredit (enam puluh hingga sembilan puluh dalam sistem suku), jauh lebih tinggi daripada tiga puluh kredit (tiga puluh enam hingga empat puluh lima dalam sistem suku) yang biasanya diperlukan untuk ijazah yang meliputi beberapa daripada bahan yang sama seperti Sarjana Ekonomi, Sarjana Kewangan, Sarjana Perakaunan, Sarjana Sains dalam Pemasaran dan Sarjana Sains dalam Pengurusan.
Kuih denderam
Kuih denderam ini merupakan sebuah kuih masyarakat India selatan akan tetapi sudah menjadi popular dalam kalangan masyarakat Malaysia. Di India ia dikenali sebagai Adhirasam.
Saratovka, Armenia
Saratovka merupakan sebuah kawasan perbandaran yang terletak di wilayah Lorri, Armenia.
Izara Aishah
Nik Izara Aishah Nik Izazurin (lahir 28 September 1992) ialah seorang pelakon dan model wanita Malaysia dan bekas peserta Dewi Remaja 2009/10. Beliau mula bergiat aktif dalam bidang lakonan sejak 2011 dan muncul dalam beberapa drama, telefilem dan filem.
Kehidupan awal
Beliau dilahirkan pada Isnin, 28 September 1992 Masihi bersamaan 1 Rabiatulakhir 1413 Hijrah di Kampung Bakar Batu, Johor Bahru, Johor dan berdarah kacukan Melayu (bapa) dan Pakistan (ibu), beliau merupakan anak sulung daripada tiga adik beradik dalam keluarganya. Izara mendapat pendidikan awalnya di Sekolah Kebangsaan Seafield 3 dan SK Bukit Indah, seterusnya beliau mendapat pendidikan menengahnya di SMK Cochrane dan SMK Seri Hartamas. Beliau bekelulusan Diploma Seni Persembahan daripada Universiti Sunway di Bandar Sunway, Subang Jaya, Selangor.
Kerjaya
Izara merupakan finalis Dewi Remaja edisi 2009/2010 yang turut disertai oleh Neelofa, Anzalna Nasir, Ramona Zamzam, Syatilla Melvin dan Azar Azmi dan telah memenangi tempat kedua (naib juara). Izara mula dikenali melalui drama Keranamu Laila dalam slot Zehra di TV3, dam popular menerusi drama Vanilla Coklat yang menggandingkannya bersama Aiman Hakim Ridza. Beliau memegang watak Azlin dalam siri Oh My English! yang disiarkan di Astro TVIQ.
Izara memegang watak Eddie dalam filem aksi J Revolusi (2017) lakonan Zul Ariffin, Farid Kamil dan Fazura. Beliau bersama pelakon cilik Nur Qistina Raisah muncul bersama Zizan Razak dan Shaheizy Sam menerusi telefilem Baby Bro! arahan Ghaz Abu Bakar. Telefilem ini mengisahkan tentang kehidupan seharian dua orang pemuda, Joe dan Sham, yang mencari rezeki dengan cara tersendiri di kota Kuala Lumpur. Kehidupan mereka berubah serta-merta dengan kehadiran seorang bayi yang tidak diketahui dari mana asalnya, ia menemui penonton di Astro First Eksklusif pada 30 November 2017.
Beliau dan Zul kembali bersama dengan menjayakan peranan utama dalam drama Mr. London Ms. Langkawi di Astro Warna, memegang watak sebagai Nana.
Izara merupakan antara lima selebriti yang dipilih sebagai duta bagi kempen #ThroughTheLens anjuran AirAsia. Empat selebriti lain yang terlibat termasuk Alvin Chong, Elfira Loy, Juliana Evans dan Zahirah MacWilson.
Kehidupan peribadi
Sekitar 10 Oktober 2014, Izara mula berpacaran dengan Muhammad Adib Khalid, anak tiri penyanyi Dato' Sri Siti Nurhaliza Tarudin dan anak kepada ahli perniagaan terkenal Dato' Sri Khalid Mohamad Jiwa. Pasangan ini berkahwin pada 17 November 2017.
Selain itu, Izara juga bersahabat baik dengan pelakon Kilafairy yang dikenalinya sejak berusia 9 tahun dan sama-sama belajar di sekolah sama di USJ Subang.
Lapangan Terbang Harbour Grace
Lapangan Terbang Harbour Grace adalah sebuah lapangan terbang yang terletak di bandar Harbour Grace, Kanada.
Lapangan Terbang Harbour Grace terletak pada kedudukan latitude N47* 41.1333', longtitude W53* 15.2333' pada ketinggian 99.06 meter dari aras laut..
Mandamarri
Mandamarri ialah sebuah bandar dan perbandaran dalam daerah Adilabad di negeri Andhra Pradesh, India.
Demografik 2001
Menurut bancian India pada tahun 2001, Mandamarri memiliki bilangan penduduk seramai 66,176. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.
Pendidikan 2001
Menurut bancian India pada tahun 2001 Mandamarri memiliki kadar pendidikan (kebolehan membaca) 61%, melebihi kadar purata kebangsaan 59.5%; dengan 58% lelaki dan 42% wanita mampu membaca. 10% dari populasi berusia di bawah 6 tahun. (2001)
Batang Alai Utara, Hulu Sungai Tengah
Batang Alai Utara merupakan sebuah kecamatan di Kabupaten Hulu Sungai Tengah, Kalimantan Selatan, Indonesia.
OT-64 SKOT
OT-64 SKOT  (Czech adalah merupakan singkatan untuk : Střední Kolový Obrněný Transportér, dan/atau Poland Średni Kołowy Opancerzony Transporter) adalah sebuah pengangkut anggota berperisai amfibia pacuan (8x8), yang dibangunkan bersama oleh Poland dan Czechoslovakia pada tahun 1960-an.
Sejarah
SKOT bertujuan untuk mengantikan kenderaan separa-runut OT-810, yang mana hampir menyerupai SdKfz 251 Jerman semasa Perang Dunia II. Prototaip pertama telah dibina pada tahun 1959. Pada 1961, contoh siri pertama dikeluarkan dan bermula pada bulan Oktober 1963, kenderaan ini dikeluarkan di Lublin, Poland oleh Fabryka Samochodów Ciężarowych. Czechoslovakia membekalkan komponen-komponen barisan pacuan, seperti enjin, transmisi dan gandar.
Kenderaan pengeluaran pertama diserahkan pada tahun 1964 kepada Tentera Darat Poland dan Tentera Darat Czechoslovakia. Meskipun kenderaan ini masih banyak digunakan sehingga ke hari ini, jumlahnya semakin berkurangan apabila digantikan dengan kenderaan yang lebih baru. Unit-unit di dalam perkhidmatan Czech dijadualkan akan digantikan di antara tahun 2007 dan 2012.
Sekolah Kebangsaan Kunak Jaya
Sekolah Kebangsaan Kunak Jaya atau nama ringkasnya SK Kunak Jaya, merupakan sebuah Sekolah kebangsaan yang terletak di Peti Surat 64.
Pendidikan lepasan ijazah
Pendidikan lepasan ijazah (pendidikan siswazah di Amerika Utara) melibatkan pembelajaran dan pengajian untuk ijazah akademik atau profesional, sijil akademik atau profesional, diploma akademik atau profesional, atau kelayakan lain yang memerlukan ijazah pertama atau sarjana muda, dan ia biasanya dianggap sebagai sebahagian daripada pendidikan tinggi. Di Amerika Utara, tahap ini biasanya dirujuk sebagai sekolah siswazah (dan selalunya dalam bahasa sehari-hari sebagai sekolah siswazah).
Organisasi dan struktur pendidikan pasca siswazah berbeza-beza di negara yang berbeza, serta di institusi yang berbeza dalam negara. Rencana ini menggariskan jenis asas kursus dan kaedah pengajaran dan peperiksaan, dengan beberapa penjelasan tentang sejarahnya.
Rotan semampun
Rotan semampun (nama saintifik "Calamus praetermissus J. Dransfield") merupakan sejenis pokok dalam kategori pokok Rotan.
Rotan ialah nama untuk sebilangan pokok palma panjat Asia tropika daripada famili Arecaceae dan terdiri daripada genus-genus Calamus, Daemonorops, dan Korthalsia.
Berbeza dengan kebanyakan pokok palma, daun-daun pokok rotan tidak tumbuh berumpun menjadi silara; daun-daunnya mempunyai cangkuk yang panjang supaya memudahkan pokok-pokok rotan untuk memanjat ke silara pokok yang lain yang mempunyai panjang yang luar biasa (sering beberapa ratus kaki).
Lipsheim
Lipsheim ialah komun di jabatan Bas-Rhin di Alsace di timur laut Perancis.
Batu Benawa, Hulu Sungai Tengah
Batu Benawa merupakan sebuah kecamatan di Kabupaten Hulu Sungai Tengah, Kalimantan Selatan, Indonesia.
Akreditasi
Akreditasi ialah penilaian pihak ketiga yang bebas terhadap badan penilaian pematuhan (seperti badan pensijilan, badan pemeriksaan atau makmal) terhadap piawaian yang diiktiraf, menyampaikan demonstrasi rasmi tentang kesaksamaan dan kecekapannya untuk menjalankan tugas penilaian pematuhan tertentu (seperti pensijilan, pemeriksaan dan ujian).
Pautan luar
Asia
Amerika
Eropah
Thiaucourt-Regniéville
ialah komun di jabatan Meurthe-et-Moselle di timur-laut Perancis.
Barsinghausen
Barsinghausen merupakan sebuah bandar terletak di munisipaliti Hanover, Niedersachsen, Jerman.
Kampung Sungai Pudak
Kampung Sungai Pudak merupakan sebuah kampung yang terletak di Pendang, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Sungai Pudak, Pendang, Kedah adalah 06700.
Your Best Friend
"Your Best Friend" adalah single 37 oleh penyanyi Jepun Mai Kuraki. Ia telah dibebaskan pada 19 Oktober, 2011 pada label rekod Northern Music.
Maklumat
Kedua-dua lagu telah ditulis dan disusun oleh Kuraki dan Giorgio "Giorgio 13" Cancemi dari duo R & B Jadi 'Fly. Cancemi, Jepun Itali, juga di sebalik lagu "Doshite Sukinandaro", sebuah lagu oleh Nerdhead projek solo Cancemi (pada label Universal Music Jepun), yang memaparkan Kuraki pada vokal.
Pembunuhan Nahel Merzouk
Pada 27 Jun 2023, Nahel Merzouk (kadangkala dieja Naël), remaja Arab Perancis berusia 17 tahun berketurunan Algeria, ditembak dan dibunuh oleh seorang pegawai polis semasa sekatan jalan raya di Nanterre, pinggir bandar Paris, Perancis. Pihak berkuasa menahan pegawai polis yang menembak Merzouk kerana disyaki "pembunuhan sukarela oleh orang yang berkuasa."
Pembunuhan itu membawa kepada protes dan rusuhan yang meluas di mana simbol pihak berkuasa negeri, seperti dewan bandar, sekolah, dan balai polis, diserang. Lebih 667 tangkapan dibuat berkaitan dengan rusuhan itu.
Latar belakang
Perancis menyaksikan peningkatan dalam insiden keganasan polis pada tahun-tahun sebelum pembunuhan itu. Tembakan ini merupakan tembakan maut ketiga yang berlaku semasa perhentian lalu lintas di Perancis pada tahun 2023. Pada 2020, terdapat tiga kematian, diikuti dua pada 2021, dan 13 pada 2022. Mangsa insiden ini selalunya adalah orang kulit hitam atau asal Arab, yang membawa kepada dakwaan perkauman sistemik dalam sistem polis Perancis. Pada Mei 2023, Majlis Hak Asasi Manusia Pertubuhan Bangsa-Bangsa Bersatu mengkritik pasukan polis negara itu, dan menggesa pelaksanaan langkah penting untuk menangani penggunaan kekerasan yang berlebihan dalam demonstrasi, menurut wakil Sweden. Kerajaan Perancis sering meremehkan kejadian keganasan polis, malah kadangkala mengelak penggunaan istilah itu sendiri, manakala kesatuan polis sering menghalang usaha untuk memperbaharui taktik polis. Pada 2022, kira-kira lima pegawai telah didakwa berhubung tembakan yang disebutkan di atas.